
J e g y z ő k ö n y v

Készült a Bácsalmás Város Önkormányzata Képviselő-testületének 2012. december 11-én, 14 óra 10 perc kezdettel, Bácsalmáson, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Bánfi Attila, Farkas Zoltán, Nagy Gábor, dr. Tanács Róbert és Turcsányi Csaba képviselők (9);
dr. Keresztury Monika jegyző, Kozák Gáborné aljegyző, Farkas Zoltánné szociális, egészségügyi és családvédelmi osztályvezető, Snyehola Gézáné mb. gazdasági osztályvezető, dr. Sövény Mihály, a Helyi Választási Bizottság (a továbbiakban: HVB) elnöke, valamint dr. Gazdag Andrea Eszter házi gyermekorvos (6);
Jegyzőkönyvvezető: Zobokiné Bite Gyöngyi testületi ügyintéző.
Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből mindenki jelen van (100 %). Jegyzőkönyv-hitelesítőknek Bailo Amadou és Bánfi Attila képviselőket javasolja, majd a javaslatát szavazásra bocsátja. 

A képviselő-testület egyhangúlag (9 igen szavazattal) az alábbi határozatot hozza:

318/2012. (XII. 11.) Bácsalmás v. öh.

Jegyzőkönyv-hitelesítők 

kijelölése 
Határozat
Bácsalmás Város Önkormányzatának Képviselő-testülete Bailo Amadou és Bánfi Attila képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet kiegészíteni javasolja a Bácsalmás és Vonzáskörzete Járóbeteg Szakellátásáért Alapítvány székhelyhasználati engedély iránti kérelmének és a művelődési házi projekthez kapcsolódóan közbeszerzési szolgáltatásra a SETODO Kft-vel kötött megbízási szerződés módosításának megtárgyalásával, ill. a 6. sz. előterjesztésről a 3. napirendi pont keretében javasol döntést hozni, majd a napirendre tett javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:
319/2012. (XII. 11.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete a 2012. december 11-i rendkívüli ülésén a következő napirendi pontokat tárgyalja meg:

1. Helyi Választási Bizottság tájékoztatója, képviselői eskütétel (1. sz. előterjesztés)
2. Humánpolitikai Bizottságba elnök és tag megválasztása (2. sz. előterjesztés)
3. Dr. Gazdag Andrea Eszter kérelmének elbírálása (6. sz. előterjesztés)
4. II. Döntés a közoktatási intézmények működtetéséről (3. sz. előterjesztés)
5. Megállapodás a Klebelsberg Intézményfenntartó Központ fenntartásába kerülő köznevelési intézmények átadás-átvételéről (4. sz. előterjesztés)
6. Polgármesteri Hivatal elektromos hálózatának rekonstrukciója (5. sz. előterjesztés)
7. Egyebek

7.1.
A 390/2011. (XII. 20.) Bácsalmás v. öh számú határozattal elfogadott 2012. évi képviselő-testületi munkaterv módosítása

7.2.
Döntés a Bácsalmás Kistérségi Többcélú Társulás Bácsalmás Város Önkormányzatának jogutódlásával való megszűnéséről
7.3.
A Bácsalmás és Vonzáskörzete Járóbeteg Szakellátásáért Alapítvány székhelyhasználati engedély iránti kérelme

7.4.
Kistérségi székhely integrált fejlesztése – Tudás és Információs Központ projekthez kapcsolódó közbeszerzési szolgáltatásra a SETODO Kft-vel kötött megbízási szerződés módosítása
Zárt ülésen:

1.
Bursa Hungarica ösztöndíj-pályázatok elbírálása
2.
Jegyzői tájékoztató a gazdasági osztályvezetői álláshellyel kapcsolatosan
1. napirendi pont

Helyi Választási Bizottság tájékoztatója, képviselői eskütétel 

[A 2/2012. (XI. 22.) HVB-határozat a jegyzőkönyv melléklete.]
Németh Balázs polgármester bejelenti, hogy Pálmai Zoltán képviselő lemondása után összeült a Helyi Választási Bizottság a megüresedett mandátum vizsgálata céljából. Felkéri dr. Sövény Mihály HVB-elnököt a mandátumvizsgálat eredményének ismertetésére. 
Dr. Sövény Mihály HVB-elnök elmondja, hogy Pálmai Zoltán önkormányzati képviselő 2012. december 1. napjával lemondott önkormányzati képviselői tisztéről, ezzel képviselői megbízatása e nappal megszűnt. Ha a települési képviselő helye megüresedik, akkor helyére a legtöbb szavazatot elért jelölt lép.
A Helyi Választási Bizottság a 2010. október 3-án megtartott önkormányzati választáson Bácsalmás város hat szavazókörében készült szavazóköri jegyzőkönyvek, valamint az egyéni listás képviselő-választás eredményéről készült jegyzőkönyv alapján megállapította, hogy a következő legtöbb szavazatot elért jelölt Farkas Zoltán, aki a választáson 618 szavazatot kapott, ezért 2012. december 2-ától Bácsalmás Város Képviselő-testületének tagja Farkas Zoltán. Átadja Farkas Zoltánnak a megbízólevelet, eredményes munkát kíván, és felkéri a polgármestert a képviselői eskü kivételére. 
Németh Balázs polgármester felkéri Farkas Zoltán képviselőt az eskü letételére, a jelenlévőket arra kéri, hogy az eskütételt felállva tiszteljék meg.

Farkas Zoltán képviselő – Németh Balázs polgármester előolvasásával – leteszi az esküt: „Én, Farkas Zoltán becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; képviselő tisztségemből eredő feladataimat Bácsalmás fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

Isten engem úgy segéljen!”

Németh Balázs polgármester a maga és a képviselő-testület nevében gratulál Farkas Zoltán képviselőnek, majd szavazásra bocsátja a mandátumvizsgálatról szóló tájékoztató elfogadását.
A képviselő-testület egyhangúlag (9 igen szavazattal) az alábbi határozatot hozza:
320/2012. (XII. 11.) Bácsalmás v. öh.

Helyi Választási Bizottság tájékoztatója, 
képviselői eskütétel 
Határozat
Bácsalmás Város Önkormányzatának Képviselő-testülete elfogadja a Helyi Választási Bizottság mandátumvizsgálatáról szóló tájékoztatót, mely szerint - Pálmai Zoltán önkormányzati képviselő 2012. december 1-jével való lemondása miatt – a 2/2012. (XI. 22.) HVB számú határozat alapján 2012. december 2-ától Farkas Zoltán a Képviselő-testület tagja.

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Farkas Zoltán képviselő (Bácsalmás, Ifjúság u. 2.)



4. Tomcsányi Katalin személyügyi ügyintéző

2. napirendi pont

Humánpolitikai Bizottságba elnök és tag megválasztása
(A 2. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét. Más javaslat nem lévén kérdezi Bánfi Attila és Farkas Zoltán képviselőktől, hogy elfogadják-e a jelölést, és hozzájárulnak-e a nyílt ülésen való megválasztásukhoz.
Bánfi Attila és Farkas Zoltán képviselő igennel válaszol.

Németh Balázs polgármester szavazásra bocsátja annak elfogadását, hogy a Humánpolitikai Bizottság elnökének Bánfi Attila képviselőt választja meg a képviselő-testület.
A képviselő-testület 8 igen szavazattal és 1 tartózkodással (Bánfi Attila) egyetért a javaslattal.
Szavazásra bocsátja annak elfogadását, hogy a képviselő-testület Farkas Zoltán képviselőt választja meg a Humánpolitikai Bizottság tagjának.
A képviselő-testület 8 igen szavazattal és 1 tartózkodással (Farkas Zoltán) egyetért a javaslattal, és az alábbi határozatot hozza:
321/2012. (XII. 11.) Bácsalmás v. öh.

Humánpolitikai Bizottságba 
elnök és tag megválasztása 
Határozat
Bácsalmás Város Önkormányzatának Képviselő-testülete a Humánpolitikai Bizottság elnökének Bánfi Attila képviselőt, tagjának Farkas Zoltán képviselőt választja meg:
Határidő: azonnal 

Felelős: Németh Balázs polgármester 

A határozatról értesül: 

- kivonattal:
1. Németh Balázs polgármester 



2. dr. Keresztury Monika jegyző – általa az osztályvezetők 



3. Tomcsányi Katalin személyügyi ügyintéző
A Képviselő-testület nem kéri jelenteni a határozatban foglaltak végrehajtásának megtörténtét.

3. napirendi pont
Dr. Gazdag Andrea Eszter kérelmének elbírálása

(A 6. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés és a kérelem lényegét, valamint a Pénzügyi és Fejlesztési Bizottság határozati javaslatát.
Dr. Gazdag Andrea Eszter gyermek háziorvos hozzáteszi, hogy a tüdőgyógyászati szakrendelés időpontja még változhat, lehet, hogy nem 15.00 – 17.00 óra között lesz, hanem 14.00 – 16.00 óráig, de az alapellátási rendelési időt nem érinti.
Farkas Zoltánné szociális, egészségügyi és családvédelmi osztályvezető megjegyzi, hogy a feladat-ellátási szerződés módosítására akkor lenne szükség, ha az alapellátási rendelési idő változna.
Németh Balázs polgármester ismerteti az előterjesztés határozati javaslatát, és az elfogadását szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:
322/2012. (XII. 11.) Bácsalmás v. öh.

Dr. Gazdag Andrea Eszter gyermek tüdő-

gyógyászati magánrendelés önkormányzati 

rendelőben való végzésének engedélyezésére 

irányuló kérelmének elbírálása 
Határozat
Bácsalmás Város Önkormányzatának Képviselő-testülete hozzájárul ahhoz, hogy a Gazdag és Társa Egészségügyi Szolgáltató Bt. a Bácsalmás, Gr. Teleki u. 12. sz. alatti I. számú gyermek háziorvosi körzet felszerelt rendelőjében gyermek tüdőgyógyászati tevékenységet végezzen.

A rendelési idők az alábbiak szerint osztódnak:

 - házi gyermekorvosi szolgálat munkanapokon 8-12 óráig

 - gyermek tüdőgyógyászati szakrendelés munkanapokon 15-17 óráig

Határidő: azonnal 

Felelős: Németh Balázs polgármester
Operatív felelős: Városi Orsolya vagyongazdálkodási ügyintéző
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné megbízott gazdasági osztályvezető


4. Farkas Zoltánné szociális, egészségügyi és családvédelmi 

osztályvezető


5. Városi Orsolya vagyongazdálkodási ügyintéző

- levélben:
1. Gazdag Andrea és Társa Bt. (6422 Tompa, Árpád u. 59.)

4. napirendi pont

II. Döntés a közoktatási intézmények működtetéséről
(A 3. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy több kérdés is felmerül; többek szerint az iskolák sorsa nem attól függ, hogy ki működteti azokat, hanem hogy mennyi a gyerek. Minden választást követően újra lehet tárgyalni e kérdésről. Az előterjesztés határozati javaslatának „A” változatát javasolja elfogadni.

Farkas Zoltán képviselő egyetért a korábbi képviselő-testületi döntéssel, de a számokból nem tűnik ki számára, hogy a maradék 24 millió Ft-nak mi a sorsa. Ő is az „A” változatú határozati javaslat elfogadását támogatja.
Snyehola Gézáné mb. gazdasági osztályvezető kijelenti, hogy a közoktatási intézmények fenntartása jövőre már nem önkormányzati feladat, állami támogatást sem fognak kapni e célra, a működtetés vállalásával a saját bevételeik terhére 74 millió Ft-ot kellett volna biztosítaniuk a most megállapított 49 millió Ft helyett.

Dr. Keresztury Monika jegyző hozzáteszi, hogy január 1-jétől feladatalapú finanszírozás lesz, a nem kötelező feladatokat a saját bevétel terhére kell ellátni, a havi 4,1 millió Ft-os költséggel 24 millió Ft-ot takaríthatnak meg.
Németh Balázs polgármester ismerteti a Jogi és Ügyrendi Bizottság, valamint a Pénzügyi és Fejlesztési Bizottság határozati javaslatát, majd az előterjesztés határozati javaslata „A” változatának az elfogadását szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:
323/2012. (XII. 11.) Bácsalmás v. öh.

II. Döntés a közoktatási intézmények 
működtetéséről 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a 266/2012. (X. 30.) Bácsalmás v. öh. számú határozatát megerősíti.

2.
Bácsalmás Város Önkormányzata a rendelkezésére álló saját és átengedett bevételek terhére, a saját tulajdonában álló, az állami intézményfenntartó központ által fenntartott köznevelési intézmény feladatainak ellátását szolgáló ingó és ingatlan vagyon működtetését nem képes vállalni és működtetési kötelezettsége alól felmentését fenntartja.

Felelős: Németh Balázs polgármester
Határidő: 2012. december 14.
Operatív felelős: Snyehola Gézáné mb. gazdasági osztályvezető
A határozatról értesül: 

- kivonattal:
1. Németh Balázs polgármester



2. dr. Keresztury Monika jegyző


3. Snyehola Gézáné mb. gazdasági osztályvezető

5. napirendi pont

Megállapodás a Klebelsberg Intézményfenntartó Központ fenntartásába kerülő köznevelési intézmények átadás-átvételéről 
(A 4. sz. előterjesztés a jegyzőkönyv melléklete.)
Németh Balázs polgármester elmondja, hogy a munka rohamléptekkel haladt, az előterjesztés mellékletét képezi az a megállapodás, amelynek az érdemi részét annak mellékletei jelentik, a mellékletek kidolgozása folyamatban van. 
Dr. Keresztury Monika jegyző elmondja, hogy jogszabálytervezet alapján kellett dolgozniuk, a huszonegynéhány melléklet elkészítésére csak napjaik vannak. Most a gimnáziumról tudnak teljes felelősséggel dönteni, a személyi állományt, ingó- és ingatlanvagyont, kötelezettségvállalást, szabályzatokat át fogják adni a Klebelsberg Intézményfenntartó Központnak (a továbbiakban: KIK). Mivel nincs egyértelmű útmutatás arra, hogy ki, mit ad át, a mai napig nem tisztázott ez a kérdés. A gimnázium saját fenntartású közoktatási intézmény, de az általános iskolánál nem egyértelmű a helyzet. Az egyik változat szerint a BKTT-től, mint fenntartótól kerül át a KIK-hez az intézmény, amely a másik variáció szerint hármas megállapodással kerülne át az eddigi társulási fenntartótól az önkormányzathoz, majd az önkormányzattól a KIK-hez. A harmadik variáció szerint a társulástól kerülne át a személyi állomány és az ehhez kapcsolódó dolgok, az ingó- és ingatlanvagyon pedig az önkormányzattól kerülne át a KIK-hez. A harmadik variációt nem tartja sem életszerűnek, sem célszerűnek. Egyik variáció vonatkozásában sem kaptak sem az intézményirányító központtól, sem a Magyar Államkincstártól iránymutatást. A határozati javaslat áthidalja ezt a bizonytalanságot azzal, hogy kissé általánosan fogalmaz, ebben a helyzetben mást nem tehetnek. 
Problémát jelent az ingó- és ingatlanvagyon átadásánál, hogy vannak olyan, a társulás által lebonyolított pályázatok, ahol a társulásnak kell döntenie formailag arról, hogy melyik vagyontárgy melyik önkormányzatot illeti, és azt követően tudja csak átadni Bácsalmás Önkormányzata ezeket a vagyontárgyakat. Ez a döntés még nem áll rendelkezésükre, az előterjesztés szerinti határozati javaslatot tudják elfogadásra javasolni a képviselő-testületnek.
Németh Balázs polgármester szerint a megállapodás aláírása előtt fél órával tarthatnak még testületi ülést. Akkor lenne nyugodt, ha a képviselő-testület a konkrét mellékletek ismeretében hatalmazná fel őt a megállapodás aláírására.
Snyehola Gézáné mb. gazdasági osztályvezető kijelenti, hogy a mellékletek EXEL táblában, elektronikusan rögzítettek, papíralapon kezelhetetlenek, nekik is elektronikusan kell továbbítaniuk. Nem biztos abban, hogy másnapra megfelelő anyagot tudnak produkálni.
Németh Balázs polgármester kijelenti, hogy a dokumentumnak 15-éig kell Budapestre érkeznie. A döntés csütörtökig vagy péntekig való elhalasztását javasolja. 
Bailo Amadou képviselő kijelenti, hogy az átadást nem fogja megszavazni, mert politikai döntésről van szó.

Németh Balázs polgármester – több hozzászólás nem lévén – ismerteti az alábbi határozat szerinti határozati javaslatot, és az elfogadását szavazásra bocsátja.
A képviselő-testület egyhangúlag (9 igen szavazattal) az alábbi határozatot hozza:
324/2012. (XII. 11.) Bácsalmás v. öh.

Megállapodás a Klebelsberg Intézmény-

fenntartó Központ fenntartásába kerülő 
köznevelési intézmények átadás-átvételéről 
Határozat
Bácsalmás Város Önkormányzatának Képviselő-testülete úgy dönt, hogy a Klebelsberg Intézményfenntartó Központ fenntartásába kerülő köznevelési intézmények átadás-átvételére irányuló megállapodásról szóló előterjesztésről a következő rendkívüli ülésén hoz döntést.

Határidő: következő rendkívüli képviselő-testületi ülés

Felelős: Németh Balázs polgármester

Operatív felelős: Snyehola Gézáné mb. gazdasági osztályvezető

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető

6. napirendi pont
A Polgármesteri Hivatal elektromos hálózatának rekonstrukciója

(Az 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzátéve, hogy a járási hivatal visszajelzését is várják.
Farkas Zoltán képviselő nem tartja szerencsésnek, hogy egy épületben lesz a járási és a polgármesteri hivatal. Az árajánlatot sokallja, szerinte ennyi pénzből új vezetékezést lehetne kialakítani. Nem érti, hogy miért kell költeniük az épület-felújításra, amikor ezt a helyzetet nem az önkormányzat idézte elő. A tankerületnek nem a városháza I. emeletén, hanem a gimnáziumban vagy a Csauscher-házban kellett volna helyet biztosítani. Az egy épületben való elhelyezés hosszú távon nem praktikus, mert a rezsiköltséget nem lehet elkülöníteni. Nem érti, hogy miért vetette el a képviselő-testület a hivatali apparátusnak másik épületbe való költözési lehetőségét. Kérdezi, hogy így kell-e ennek lennie, és mindent megtett-e a polgármester azért, hogy e költség e helyzet előidézőjét terhelje. 

Bailo Amadou képviselő megjegyzi, azt sem tudta elérni, hogy a polgármesteri hivatali apparátus az I. emeleten, a tankerület a II. emeleten legyen elhelyezve.
Németh Balázs polgármester kijelenti, hogy a tankerületnek elsősorban állami vagy önkormányzati ingatlanokra volt szüksége, a városháza I. emeletén számukra biztosított irodák állami tulajdonban vannak. 
Bailo Amadou képviselő úgy gondolja, hogy ha az állam megkaphatta az önkormányzati tulajdonú földszintet, a polgármesteri hivatali apparátusnak az I. emeleten, a tankerületnek a II. emeleten való elhelyezése csak tárgyalás kérdése.
Dr. Keresztury Monika jegyző megjegyzi, hogy a tankerület a Csauscher-házban is működhetett volna, ehhez hozzájárult a KIK.

Farkas Zoltán képviselő választ vár arra a kérdésére, hogy miért az önkormányzatnak kerül pénzébe a felújítás, ha az állam okozta a problémát.
Tóth Árpád alpolgármester kijelenti, hogy a parlament határozta el a közigazgatási reformot, amelyet költségtakarékosan szeretne megvalósítani. A városháza tulajdonosi szerkezete vegyes, nincs alapító okirat, a rezsiköltségét más ingatlanba való átköltözés esetén is fizetni kellett volna. A szakiskola épületének átalakítása sok pénzbe került volna. Tanév közben nem lehet a szakiskolát más épületbe költöztetni. A járási székhelyként való működés áldozatokkal is jár.
Németh Balázs polgármester megjegyzi, hogy a 25 millió Ft-os átalakítási költség ismeretében vetették el az átköltözés ötletét. Örülne annak, ha a földszint rezsiköltségét kifizetné az állam, amely valószínűsíthetően a kötvényadósságuk 70 %-át és a PPP-konstrukciós tanuszodai költséget át fogja vállalni. 
Bailo Amadou képviselő kijelenti, hogy az állam először támogatásokat von el az önkormányzatoktól, majd valamennyit visszaad belőle. Kérdezi, hogy kevesebb rezsit fog-e az önkormányzat fizetni, ha a tankerület az I. emeleten fog működni. Az állam eladósította az önkormányzatokat, nem kell szégyenkezniük. Kéri, hogy ne politizáljanak az ülésen.
Németh Balázs polgármester jó ötletnek tartja, hogy a lakosságot érintő szolgáltatások (járás, tankerület, polgármesteri hivatal) egy épületben lesz.
Dr. Bakó Mária Lujza képviselő megjegyzi, hogy a városháza épületét mindenképpen fel kellett volna újítani, a napelemek is itt termelnek, a szakiskola utcájával ellentétben parkolók is vannak az ingatlan előtt. 
Dr. Keresztury Monika jegyző kijelenti, hogy az alapproblémát az elektromos hálózati rekonstrukció nem oldja meg, csak az életveszélyes állapotot szüntetik meg az 5,7 millió Ft-os ráfordítással. Szerették volna, ha a napelemek csak nekik termelnek. 
Németh Balázs polgármester szerint nincs esély a polgármesteri hivatal más épületbe való költöztetésére, mert nincs rá anyagi forrásuk, ezért az elektromos felújításra szükség van. 
Farkas Zoltán képviselő javasolja, hogy a kötvény-kibocsátási céltartalékot visszapótlási kötelezettséggel jelöljék meg fedezetül.
Tóth Árpád alpolgármester nem támogatja Farkas Zoltán javaslatát, mert az önkormányzatot várhatóan konszolidálni fogják.

Bailo Amadou képviselő szerint a szakiskola épületét is felújíthatták volna 25 millió Ft-ért a kötvényforrás terhére.
Németh Balázs polgármester jelzi, hogy új gépkocsit is kellene vásárolniuk, mert a régi totálkáros lett. Megkérdezi Farkas Zoltántól, hogy a javaslata módosító indítvány volt-e.

Farkas Zoltán képviselő nemmel válaszol.

Németh Balázs polgármester az előterjesztés határozati javaslatának az elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:
325/2012. (XII. 11.) Bácsalmás v. öh.

A Polgármesteri Hivatal elektromos
hálózatának rekonstrukciója 
Határozat
Bácsalmás Város Önkormányzatának Képviselő-testülete a Polgármesteri Hivatal elektromos hálózata rekonstrukciójának fedezetére 5.715 E Ft-ot biztosít a kötvénykibocsátás céltartalék terhére. 

Határidő: azonnal

Felelős: Németh Balázs polgármester

Operatív felelős: Snyehola Gézáné mb. gazdasági osztályvezető

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető

7. napirendi pont
Egyebek

7.1.
A 390/2011. (XII. 20.) Bácsalmás v. öh. számú határozattal elfogadott 2012. évi képviselő-testületi munkaterv módosítása
(A polgármesteri határozati javaslat a jegyzőkönyv melléklete.)

Dr. Keresztury Monika jegyző az időpont áttételét kéri 2012. december 19-ére, mert 17-én nem tud részt venni az ülésen, mivel Budapestre megy, és az aljegyző sem tudja helyettesíteni, mert Mátételkén közmeghallgatás lesz.
Németh Balázs polgármester javasolja, hogy 14 óra helyett 16 órától tartsák meg a képviselő-testületi ülést 17-én. A beterjesztett határozati javaslat elfogadását – 16.00 órai kezdési időpont meghatározásával – szavazásra bocsátja.

A képviselő-testület egyhangúlag (9 igen szavazattal) a következő határozatot hozza:
326/2012. (XII. 11.) Bácsalmás v. öh.

A 390/2011. (XII. 20.) Bácsalmás v. öh számú 
határozattal elfogadott 2012. évi képviselő-
testületi munkaterv módosítása 
Határozat
Bácsalmás Város Önkormányzatának Képviselő-testülete úgy dönt, hogy a 390/2011. (XII. 20.) Bácsalmás v. öh. számú határozattal elfogadott 2012. évi képviselő-testületi munkatervét módosítja, a 2012. december 18-ára tervezett képviselő-testületi ülés időpontját 2012. december 17. napjában, 16.00 órai kezdettel, változatlan napirenddel állapítja meg.

Határidő: azonnal és 2012. december 17.

Felelős: Németh Balázs polgármester 

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző, általa az osztályvezetők

7.2.
Döntés a Bácsalmás Kistérségi Többcélú Társulás Bácsalmás Város Önkormányzatának jogutódlásával való megszűnéséről
(Az előterjesztés a jegyzőkönyv melléklete.)
Németh Balázs polgármester felhívja a figyelmet arra, hogy az előterjesztésnek rossz a tárgya, mert nem a társulás, hanem a társulás munkaszervezetének a megszűnéséről van szó. Az előterjesztéshez csatolt megállapodást a kistérségi ülésen módosították, a 20/7 oldalon, a III. pontban a belső ellenőrzési feladatokat nem javasolták szerepeltetni.
Dr. Keresztury Monika jegyző a bizottsági ülésen is elmondta, hogy nem történt meg a szükséges, előzetes személyes egyeztetés, ezért csak a kistérségtől kapott anyagból tudott dolgozni. Szerette volna látni, mit jelent az pontosan, hogy Bácsalmás Polgármesteri Hivatala látja el ezeket a feladatokat, milyen kötelezettségekkel jár ez. Most is régebbi pályázatot ellenőriz az Állami Számvevőszék; és látszik, hogy vannak hiányosságok dokumentációban, eljárásban stb. A jövőbeli ellenőrzésekkor és bármilyen korábbi kistérségi döntés folyományáért Bácsalmás hivatalának kell majd helyt állni, mint jogutód. A kistérség 2 álláshelyet finanszíroz olyan feladatra, amelyet eddig 6 fő látott el. Felelősségteljes döntést a képviselő-testület pontos tájékoztatás ismeretében tudott volna hozni.

Bailo Amadou képviselő a pénzügyi bizottsági ülésen kialakult véleményt ismertetve elmondja, nem volt szerencsés döntés az, amikor a kistérség határozott először ilyen fontos kérdésben. 
Németh Balázs polgármester kijelenti, hogy ha a kistérségi munkaszervezet megszűnik, akkor eltérő megállapodás hiányában a székhely település látja el a kistérségi munkaszervezeti feladatokat a jogszabály szerint. A kistérség többi településének önkormányzatai nem vállalták e feladatok ellátását. Megszűnhetett volna 2013. június 30-ával is a munkaszervezet, de akkor a kollégák az utcára kerültek volna, most van esélyük átkerülni a tankerülethez és a polgármesteri hivatalba. 
Dr. Keresztury Monika jegyző az előterjesztésben foglaltakra utalva elmondja, lehetőség van arra, hogy jogutódlással történjen a megszüntetés, és ez egyáltalán nem jelenti azt, hogy az utcára kerülnének az emberek, akik lehet, hogy még jobban is járnának, hiszen megkapnák a végkielégítést, és esetlegesen a hivatalban tovább dolgozhatnának. Valószínűsíthetően Bácsalmás Önkormányzata is jobban járna, mert nem kellene helyt állnia általa ismeretlen kötelezettségekért. Úgy tudja, hogy ez pluszkiadással nem járt volna az önkormányzatok számára, mert a megszűnő munkaszervezetek esetében is lehet a végkielégítésre és az ezzel kapcsolatos költségekre pályázatot benyújtani. Természetesen szóba sem jöhet, hogy Csikéria vagy Mátételke bevállaljon egy ilyen feladatot, nem is állt egyik településnek sem érdekében. A testületnek tárgyalnia kellett volna a lehetőségekről, és olyan döntést kellett volna hoznia, amely mindenkinek megfelel.
Tóth Árpád alpolgármester kijelenti, hogy a megszületett megoldás az adott körülmények között a legjobb volt. A jegyző és a polgármester vezette képviselő-testület között nemcsak szemléletbeli, hanem értékrendbeli különbség is van. Ők igyekeznek takarékoskodni, és elsősorban a humánerőforrással, másodsorban az anyagiakkal úgy bánni, hogy az a leghatékonyabb legyen. A jegyző részéről ő ezt nem így tapasztalja.
Dr. Keresztury Monika jegyző szeretné, ha az alpolgármester ezt a kijelentését konkrét esetben pontosítaná, mert ez így alaptalan vádaskodás ilyen szinten. Az látszik körvonalazódni, hogy ezek a lépések pluszkiadással nem járnak egyetlenegy önkormányzatnál sem, mert pályázatból finanszírozhatók, a továbbfoglalkoztatás ugyanúgy megoldható, viszont nincs olyan kötelezettség az önkormányzatnak (amelyről nem tudják, hogy mit jelent, mert nincs előttük az anyag, de pályázatok hosszú soráról van szó, amelyeket rövid határidőkkel ellenőriznek), azt gondolja, hogy amikor erről beszél, akkor maximálisan a város érdekeit tartja szem előtt. Szeretné, ha az alpolgármester pontosítaná a kijelentését.
Tóth Árpád alpolgármester kijelenti, hogy ha idő és alkalom lesz rá, akkor majd pontosít.
Németh Balázs polgármester kérdezi, hogy volt-e más lehetőség a feladat átvállalására.

Dr. Keresztury Monika jegyző kijelenti, hogy a munkaszervezetet jogutód nélkül is meg lehetett volna szüntetni. 

Németh Balázs polgármester kérdezi, hogy ez esetben ki látta volna el a feladatokat. 

Snyehola Gézáné mb. gazdasági osztályvezető kijelenti, hogy a feladat ellátása ugyanúgy történt volna, mint jogutódlással való megszüntetés esetén, csak a felelősséget nem vállalták volna fel.
Farkas Zoltán képviselő a jogutódlással való megszüntetéstől óva int mindenkit, tapasztalatból beszél. Javasolja, hogy a feladatokat jogutódlás nélkül vegyék át, ha van erre lehetőség. Az előterjesztés határozati javaslatát annak változtatásával javasolja elfogadni, hogy a kistérségi munkaszervezet ne jogutódlással szűnjön meg. Kérdezi, hogy a feladatokat 2 fő hogyan fogja ellátni, amikor a kistérségi munkaszervezetben 8 fő dolgozott.
Németh Balázs polgármester megjegyzi, hogy kevesebb feladat lesz.

Tóth Árpád alpolgármester 15 óra 35 perckor rövid időre elhagyja az üléstermet. 

Dr. Keresztury Monika jegyző nem tudja elképzelni, hogy hogyan fogja 2 fő ellátni azt a feladatot, amit korábban 6 fő végzett. 

Németh Balázs polgármester kijelenti, hogy a társulási tanács megszavazta a kistérségi munkaszervezet jogutódlással való megszűnését, az előterjesztés határozati javaslatának 2. pontját pontosítani kell aszerint, hogy nem a BKTT megszüntető okiratát, hanem a BKTT hivatalának a megszüntető okiratát fogadja el a képviselő-testület. 
Dr. Tanács Róbert képviselő érdeklődik, hogy a jegyző javasolta-e a társulási ülésen a jogutódlás nélküli megszüntetést.
Dr. Keresztury Monika jegyző kijelenti, hogy nem kap meghívót a társulási ülésekre, amelyekre 1 ciklussal korábban a fontos kérdéseknél meg volt hívva.

Farkas Zoltán képviselő nem érti, hogy miért köteles a képviselő-testület elfogadni a társulási tanács döntését, ha van lehetőség a kistérségi munkaszervezet jogutódlás nélküli megszüntetésére is. 

Németh Balázs polgármester kijelenti, megkérik a jegyzőt, hogy a 17-i ülésre készítsen tájékoztatást arról, hogy van-e lehetőség a feladatok jogutódlás nélküli átvételére, és e kérdést újra fogják tárgyalni a soros ülésen.

Farkas Zoltán képviselő a jegyző BKTT-ülésekre való meghívását javasolja.

Tóth Árpád alpolgármester 15 óra 40 perckor visszatér az ülésterembe.
Bailo Amadou képviselő szerint a társulási döntés visszavonására már nincs mód, de 2 fő nem elég az átvett feladatok ellátására. 
Dr. Bakó Mária Lujza képviselő kérdezi, hogy mit tehet a BKTT, ha nem fogadja el a képviselő-testület a jogutódlást. 
Farkas Zoltán képviselő kéri, hogy ne hagyják magukat, mert a BKTT kihátrál a felelősség alól.

Nagy Gábor képviselő szerint nincs ellenérdek.
Németh Balázs polgármester határozati javaslatként ismerteti az alábbi határozat 1. és 2. pontjában foglaltakat.

Farkas Zoltán képviselő az alábbi határozat 3. pontjában foglaltakkal kiegészíteni javasolja a határozati javaslatot.
Németh Balázs polgármester az általa ismertetett és Farkas képviselő által elmondottakkal kiegészített határozati javaslat elfogadását szavazásra bocsátja.

A képviselő-testület egyhangúlag (9 igen szavazattal) az alábbi határozatot hozza:
327/2012. (XII. 11.) Bácsalmás v. öh.

A Bácsalmás Kistérségi Többcélú
Társulás Munkaszervezete jogutódlással 

való megszűnésének kérdése
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Bácsalmás Kistérségi Többcélú Társulás (a továbbiakban: BKTT) Munkaszervezetének jogutódlással való megszűnésével kapcsolatosan a 2012. december 17-i soros ülésén hoz döntést.

2.
A Képviselő-testület felkéri dr. Keresztury Monika jegyzőt, járjon utána, hogy van-e lehetőség − és milyen feltételekkel − a BKTT Munkaszervezetének jogutódlás nélküli megszűnésére.

3.
Amennyiben nincs lehetőség a BKTT Munkaszervezetének jogutódlás nélküli megszüntetésére, a Képviselő-testület tájékoztatást kér arról, hogy a jogutódlás konkrétan milyen kötelezettségeket ró a Képviselő-testületre.

Határidő: 2012. december 17.

Felelős: Németh Balázs polgármester

Operatív felelős: dr. Keresztury Monika jegyző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Prikidánovics Antal kistérségi munkaszervezet-vezető

7.3.
A Bácsalmás és Vonzáskörzete Járóbeteg Szakellátásáért Alapítvány székhely-használati engedély iránti kérelme

(A székhelyhasználati engedély a jegyzőkönyv melléklete.)
Németh Balázs polgármester elmondja, hogy a Bácsalmás és Vonzáskörzete Járóbeteg Szakellátásáért Alapítvány a Hősök tere 14. szám alatti ingatlant székhelyeként szeretné feltüntetni.
Dr. Keresztury Monika jegyző jelzi, hogy ezt az anyagot sem látta.

Németh Balázs polgármester kijelenti, hogy az anyagot a mai napon reggel kapta meg, a vagyongazdálkodási ügyintéző szerint az engedélyt alá is írhatta volna, de ő testület elé hozta az engedélyezés kérdését.
Bailo Amadou képviselő szerint bárki bármit mondhat, ezért az anyagot a jegyzőhöz kellett volna vinni, mert ő a törvényesség őre.
Németh Balázs polgármester ismerteti az alábbi határozat szerinti határozati javaslatot, és az elfogadását szavazásra bocsátja.
A képviselő-testület egyhangúlag (8 igen szavazattal, dr. Tanács Róbert képviselő érintettség miatt nem szavaz) az alábbi határozatot hozza:
328/2012. (XII. 11.) Bácsalmás v. öh.

A Bácsalmás és Vonzáskörzete Járóbeteg 

Szakellátásáért Alapítvány 

székhelyhasználati engedély iránti kérelme 
Határozat
Bácsalmás Város Önkormányzatának Képviselő-testülete, mint tulajdonos hozzájárul ahhoz, hogy a Bácsalmás és Vonzáskörzete Járóbeteg Szakellátásáért Alapítvány a Bácsalmás, Hősök tere 14. szám alatti ingatlant határozatlan időtartamra székhelyeként használja. 

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Városi Orsolya vagyongazdálkodási ügyintéző

- levélben:
1. Bácsalmás és Vonzáskörzete Járóbeteg Szakellátásáért 

Alapítvány

7.4.
Kistérségi székhely integrált fejlesztése – Tudás és Információs Központ projekthez kapcsolódó közbeszerzési szolgáltatásra a SETODO Kft-vel kötött megbízási szerződés módosítása

(A megbízási szerződés módosításának tervezete a jegyzőkönyv melléklete.)
Németh Balázs polgármester elmondja, hogy a SETODO Kft., a művelődési házi projekt közbeszerzési tanácsadója 1,5 millió Ft-ért látja el ezt a feladatot, amelynek 80 %-át már elvégezte, az összegnek a felét kérné most.
Dr. Keresztury Monika jegyző jelzi, hogy a szerződésmódosítási tervezetet látta, de nem tudott arról, hogy a mai ülésen napirendre kerül. A szerződésmódosításnak az a lényege, hogy a megbízási díj kifizetése két részletben történne meg. Az indok iránt érdeklődik.

Németh Balázs polgármester kijelenti, hogy a kft. a munka nagy részét már elvégezte.

Dr. Keresztury Monika jegyző emlékeztet arra, hogy a közbeszerzéssel súlyos problémák voltak, az önkormányzatnak + 2 millió Ft-jába került. Javasolja, hogy a megbízási díj kifizetése a feladat elvégzését követően, egy összegben történjen.
Németh Balázs polgármester kijelenti, hogy a DARFÜ mindent rendben talált, majd a szerződésmódosítás jóváhagyását szavazásra bocsátja.

A képviselő-testület 7 igen szavazattal és 2 tartózkodással az alábbi határozatot hozza:
329/2012. (XII. 11.) Bácsalmás v. öh.

Kistérségi székhely integrált fejlesztése 

- Tudás és Információs Központ projekthez 

kapcsolódó közbeszerzési szolgáltatásra a

SETODO Kft-vel kötött megbízási szerződés 

módosítása (DAOP-5.1.2/D-09-2011-0001)
Határozat
Bácsalmás Város Önkormányzatának Képviselő-testülete a jelen határozat melléklete szerint jóváhagyja a SETODO Szolgáltató Kft-vel (Bácsalmás, Ady E. u. 40.) a Kistérségi székhely integrált fejlesztése – Tudás és Információs Központ projekthez kapcsolódó közbeszerzési szolgáltatásra kötött megbízási szerződés módosítását, és felhatalmazza Németh Balázs polgármestert az aláírására. 

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Snyehola Gézáné mb. gazdasági osztályvezető



4. Kerényi Tamás beruházási ügyintéző

- levélben:
1. SETODO Szolgáltató Kft. (Bácsalmás, Ady E. u. 40.)



2. Back Line Kft. (6726 Szeged, Lövölde u. 105.)
A 329/2012. (XII. 11.) Bácsalmás v. öh. számú határozat melléklete a jelen jegyzőkönyv mellékleteként szerepel.
Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd az ülést 15 óra 50 perckor berekeszti.

K. m. f.


Németh Balázs
dr. Keresztury Monika


polgármester
jegyző


Bailo Amadou
Bánfi Attila


képviselők, jegyzőkönyv-hitelesítők

Melléklet a 329/2012. (XII. 11.) Bácsalmás v. öh. számú határozathoz
[image: image1.png]tehoet

Megbizasi szerzédés g 00
modositasa x )

Amely létrejott egyrészrél Bacsalmds Virosi Onkormanyzat és Polgarmesteri Hivatala (cim:
6430 Bacsalmas, gr. Teleki Jozsef u. 4-8.) mint Megbizo (a tovabbiakban: Megbizd), masrészrél a
SETODO Szolgaltaté Kft. (6430 Bacsalmas, Ady Endre u. 40., adészam: 23068656-3-03, Cg. sz:
03-09-121415, bankszamlaszama: 12067008-01255558-00100006) képviseli. Maté Tiinde
ligyvezetd, mint Megbizott (a tovabbiakban: Megbizott) kozott, alulirott helyen és idében az alabbi

feltételek szerint:

1.) A megbizas targya:
Megbiz6, mint ajanlatkéré altal a ,Kistérségi székhely integralt fejlesztése - Tudds és
Informicié c. projekt” targyn palyazat megvaldsitasahoz kapcsolddéd kozbeszerzési eljarasokban

valo kozbeszerzési szakértbi részvétel.
2.) Felek a szerz6dés 3. pontjit az alabbiak szerint médositjik:

Megbizé Megbizott részére 1.550.000,- Ft + Afa megbizasi dijat fizet az alabbi iitemezésben:

1. részszamla: 775.000,- Ft + Afa a » Tudas és informiciés kozpont teljes épiilet felajitasa” targyn
kozbeszerzési eljaras lefolytatasat kovetden, a kozbeszerzési eljaras eredményeképpen
létrejove  szerz8dés megkotését kovetben kiallitott szamla ellenében, a szamla
kézhezvételétdl szamitott 15 napon beliil, a Megbizott bankszamlajara atutalassal, forintban,

2. részszamla: 775.000,- Ft + Afa a fennmaradd kozbeszerzési eljarasok lefolytatasat
kovetOen, az utolso kozbeszerzési eljaras eredményeképpen létrejové szerzodés megkotését
kovetden kiallitott szamla ellenében, a szamla kézhezvételétdl szamitott 15 napon belil, a

Megbizott bankszamlajara atutalassal, forintban,

A megbizasi dij fix dij, tartalmazza a jelen szerzOdés szerinti valamennyi feladat ellenértékét. A
megbizisi dij nem tartalmazza a Koézbeszerzési Ertesitében kozzéteendd hirdetmények szerkesztési
dijait.

Ennek megfelelden a Megbizott az e pontban foglaltakon talmenéen semmilyen jogcimen nem
jogosult a Megbizotdl dij vagy koltségtéritésre a jelen szerzédés szerinti feladatok teljesitéséért.

3.) A médositas indoka:
A projekt keretében megvalosuld elsé kozbeszerzési eljaras eredményesen lezarult, a tovabbi

eljarasok azonban még el6készités alatt vannak, igy befejezése késébb varhato.

Bacsalmas, 2012. december 3.

Megbizo Megbizott

A képviselő-testület a 2012. december 11-i zárt ülésén a következő határozatot hozta meg:

330/2012. (XII. 11.) Bácsalmás v. öh.

Bursa Hungarica ösztöndíj-
pályázatok elbírálása 
Határozat
1.
 Bácsalmás Város Önkormányzatának Képviselő-testülete (a továbbiakban: Képviselő-testület) a BURSA HUNGARICA felsőoktatási önkormányzati ösztöndíj 2013. évi támogatási összegét 1.240 000,- Ft-ban, a támogatott személyek egyéni támogatási összegét jelen határozat 1. sz. mellékletének megfelelően fogadja el.

2.
 A Képviselő-testület a jelen határozat 2. sz. mellékletében szereplő pályázatokat a Bursa Hungarica Felsőoktatási Önkormányzati Ösztöndíj megállapításának szabályairól szóló 22/2008. (X. 28.) önkormányzati rendelet 3. § (1) bekezdése alapján elutasítja.
3.
A Képviselő-testület a jelen határozat 3. sz. melléklete szerint hagyja jóvá a pályázatból kizártak listáját.
Határidő: azonnal 

Felelős: Németh Balázs polgármester

Operatív felelős: Farkas Zoltánné szociális, egészségügyi és családvédelmi 
osztályvezető
A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Gazdasági Osztály


4. Farkas Zoltánné szoc., eü. és családvédelmi osztályvezető
- levélben:
1. pályázók 

1. sz. melléklet a 330/2012. (XII. 11.) Bácsalmás v. öh. számú határozathoz
	
	Név


	 
	Szül. idő


	Anyja neve


	Lakcím


	Jöve-delem/fö/Ft/hó
	Eltart. száma

	Családi szerke-zet
	Tartós beteg-ség
	Munka-nélküliség
	Egyéb


	Előző évi tám. összeg

(Ft)
	Java-solt tám.

(Ft)

	1.
	Berényi Szebasztián
	A
	
	
	
	
	
	
	
	
	
	
	

	2.
	Juhász Péter
	A
	
	
	
	
	
	
	
	
	
	
	

	3.
	Orosvári Teréz Éva
	A
	
	
	
	
	
	
	
	
	
	
	

	4.
	Majoros Vivien
	A
	
	
	
	
	
	
	
	
	
	
	

	5.
	Horváth Simon
	A
	
	
	
	
	
	
	
	
	
	
	

	6.
	Prikidánovics Tamás
	A
	
	
	
	
	
	
	
	
	
	
	

	7.
	Patocskai Csaba
	A
	
	
	
	
	
	
	
	
	
	
	

	8.
	Petrekanics Szandra
	A
	
	
	
	
	
	
	
	
	
	
	

	9.
	Kocsis Annett
	A
	
	
	
	
	
	
	
	
	
	
	

	10.
	Zeke Zsuzsanna
	A
	
	
	
	
	
	
	
	
	
	
	

	11.
	Bene Brigitta
	A
	
	
	
	
	
	
	
	
	
	
	

	12.
	Piukovics Dóra
	A
	
	
	
	
	
	
	
	
	
	
	

	13.
	Zoboki Zsolt
	A
	
	
	
	
	
	
	
	
	
	
	

	14.
	Zoboki Zsanett
	A
	
	
	
	
	
	
	
	
	
	
	

	15.
	Piukovics Zorica
	A
	
	
	
	
	
	
	
	
	
	
	

	16.
	Szabó-Batancs Cintia
	A
	
	
	
	
	
	
	
	
	
	
	

	17.
	Földes Andor                                                                                                                                                                                                                                                   
	A
	
	
	
	
	
	
	
	
	
	
	

	18.
	Nuszpl Ákos
	A
	
	
	
	
	
	
	
	
	
	
	

	19.
	Nuszpl Szabolcs
	A
	
	
	
	
	
	
	
	
	
	
	

	20.
	Vidákovics Barbara
	A
	
	
	
	
	
	
	
	
	
	
	

	
	

	1.
	Jakab István
	B
	
	
	
	
	
	
	
	
	
	
	

	2.
	Tóth Nikolett
	B
	
	
	
	
	
	
	
	
	
	
	


2. sz. melléklet a 330/2012. (XII. 11.) Bácsalmás v. öh. számú határozathoz
BURSA-A/2013. (elutasítottak)
	
	Név


	 
	Szül. idő


	Anyja neve


	Lakcím


	Jöve-delem/fö/Ft/hó
	Eltart. száma

	Családi szerke-zet
	Tartós beteg-ség
	Munka-nélküliség
	Egyéb


	Előző évi tám. összeg

(Ft)
	Java-solt tám.

(Ft)

	1.
	Gacsal Dominika
	A
	
	
	
	
	
	
	
	
	
	
	

	2.
	Szénási Anita
	A
	
	
	
	
	
	
	
	
	
	
	

	3.
	Kovács Letícia
	A
	
	
	
	
	
	
	
	
	
	
	

	4.
	Faddi Ildikó
	A
	
	
	
	
	
	
	
	
	
	
	

	5.
	Patocskai Dániel
	A
	
	
	
	
	
	
	
	
	
	
	

	6.
	Tankó Linda
	A
	
	
	
	
	
	
	
	
	
	
	

	7.
	Szűcs Péter
	A
	
	
	
	
	
	
	
	
	
	
	

	8.
	Juhász Andor József
	A
	
	
	
	
	
	
	
	
	
	
	

	9.
	Juhász Evelin
	A
	
	
	
	
	
	
	
	
	
	
	

	10.
	PaplógóGergő
	A
	
	
	
	
	
	
	
	
	
	
	

	11.
	Paplógó Levente
	A
	
	
	
	
	
	
	
	
	
	
	

	12.
	Bánfi Zoltán
	A
	
	
	
	
	
	
	
	
	
	
	

	13.
	Szendi Gábor
	A
	
	
	
	
	
	
	
	
	
	
	

	14.
	Hutterer Zsófia
	A
	
	
	
	
	
	
	
	
	
	
	

	15.
	Asbóth Mihály,Imre
	A
	
	
	
	
	
	
	
	
	
	
	

	16.
	Davcsik Ágnes
	A
	
	
	
	
	
	
	
	
	
	
	


3. sz. melléklet a 330/2012. (XII. 11.) Bácsalmás v. öh. számú határozathoz
	Pályázatból kizártak

	
	Név
	
	Szül.idő
	Anyja neve
	Lakcím
	Indokolás

	1.
	Besír Márk István
	A
	
	
	
	

	2.
	Szemán Csaba
	A
	
	
	
	

	3.
	Kövesdi Zsolt
	A
	
	
	
	


